Giuseppe Baturi

Giuseppe Andrea Salvatore Baturi (Catania, 21 de martzu 1964) est unu arcipìscopu catòlicu italianu, de su 16 de santandria de 2019 arcipìscopu metropolita de s'Arcidiòtzesi de Casteddu e de su 5 de argiolas 2022 segretàriu generali de sa Cunferèntzia Obispali Italiana.

 Biografia 

 Pesadia e ministèriu satzerdotali 
Giuseppe Baturi nascit su 21 de martzu 1964 in Catània, sedi de s'omònima arcidiòtzesi. A pustis de sa maturidadi scientìfica otenet sa làurea in giurisprudèntzia in s'Universidadi de Catània. Intrau in seminàriu, cunsighit su baccalaureau in teologia in su Stùdiu teològicu "San Paolo" de Catània e, posca, sa licèntzia in deretu canònicu in sa Universidadi Pontifìcia Gregoriana de Roma.

Su 2 de gennarxu 1993 benit ordinau presbìteru de s'archipìscopu Luigi Bommarito e incardinau in s'arcidiòtzesi de Catània.

A pustis de s'ordinatzioni tenit s'incàrriga de vicàriu obispali po is afaris econòmigus, procuradori generali de s'archipìscopu, vicepresidenti de s'Òpera catanesa po su cultu e sa religioni. Est stau puru responsàbili po sa Sitzìlia de "Comunioni e Liberatzioni" e docenti de Deretu canònicu in su Stùdiu teològicu "San Paolo". De su 2012 a su 2019 est diretori de s'Ufìtziu natzionali po is chistionis giurìdicas e segretàriu de su Cunsìgliu po is afaris giurìdicus de sa Cunferèntzia Obispali Italiana de cale de su 2015 est fintzas asuta-segretàriu.

 Ministèriu obispali 
Su 16 de santandria 2019 papa Franciscu ddu nòminat arcipìscopu metropolita de Casteddu; sutzedet a Arrigo Miglio, bessiu po làcanas de edadi.

Su 5 de gennaxu 2020, cun d-una cerimònia in sa basìlica de Signora Nosta de Bonària in Casteddu, arricit s'ordinatzioni obispali de su cardinali Gualtiero Bassetti, arcipìscopu metropolita de Perùgia-Tzitadi de sa Pieve e presidenti de sa Cunferèntzia Obispali Italiana, co-cunsagrantis s'archipìscopu Arrigo Miglio e Salvatore Gristina, archipìscopu metropolita de Catània, e a manera cuntestuali pigat possessu de s'arcidiòtzesi.

Su 14 de gennaxu 2021 est elìgiu vicepresidenti de sa Cunferèntzia obispali sarda; sutzedet a s'arcipìscopu Ignazio Sanna. Su 25 de maju de su matessi annu sa Cunferèntzia obispali italiana, in s'Assemblea generali cosa sua, ddu at elìgiu vice-presidenti po s'Itàlia centrali.

In su 5 de argiolas 2022 su papa Franciscu ddu at nominau segretàriu generali de sa CEI, abarrendi archipìscopu de Casteddu ma arruendi de totu is atrus incàrrigus.

 Genealogia obispali 

 Cardinali Scipione Rebiba
 Cardinali Giulio Antonio Santori
 Cardinali Girolamo Bernerio, O.P.
 Arcipìscopu Galeazzo Sanvitale
 Cardinali Ludovico Ludovisi
 Cardinali Luigi Caetani
 Cardinali Ulderico Carpegna
 Cardinali Paluzzo Paluzzi Altieri degli Albertoni
 Papa Beneitu XIII
 Papa Beneitu XIV
 Papa Clementi XIII
 Cardinali Marcantonio Colonna
 Cardinali Giacinto Sigismondo Gerdil, B.
 Cardinali Giulio Maria della Somaglia
 Cardinali Carlo Odescalchi, S.I.
 Cardinali Costantino Patrizi Naro
 Cardinali Lucido Maria Parocchi
 Papa Piu X
 Cardinali Gaetano De Lai
 Cardinali Raffaele Carlo Rossi, O.C.D.
 Cardinali Amleto Giovanni Cicognani
 Cardinali Giovanni Benelli
 Cardinali Silvano Piovanelli
 Cardinali Gualtiero Bassetti
 Arcipìscopu Giuseppe Baturi

 Referèntzias 

 Àteros progetos 
 link=https://commons.wikimedia.org/wiki/?uselang=it|24x24px|Collabora a Wikimedia Commons Wikimedia Commons contenit màginis o atrus files de Giuseppe Baturi